Адна з найбольш важных функцый спажывецкай кааперацыі – нарыхтоўчая дзейнасць. З пачаткам лета яна ўступае ў актыўную фазу. На палетках і сядзібах расце, наліваецца сокамі ранняя гародніна, у садах і лясах пачынаюць спець ягады… Спажывец хоча паласавацца дарамі прыроды, а чалавек, які вырасціў багаты ўраджай, – здаць яго лішкі з карысцю для сябе. Жаданні абодвух бакоў акурат па сіле задаволіць нарыхтоўшчыкам сістэмы спажывецкай кааперацыі.